open-index/open-wikipedia-markdown huggingface dataset:
Øyfjellet (Sømna)

**Øyfjellet** er et fjell rett øst for tettstedet Berg i Sømna kommune i Nordland. Det har en høyde på 137 meter over havet.

## Fjelltrimmen
Fjellet er enkelte år med i den lokale Fjelltrimmen. Traseen er 1,5 km lang og har en stigning på 125 m. Endepunktet, som er et antenne-anlegg, ligger lavere enn høyeste punkt.

## Referanser
Sausfjellet

**Sausfjellet** er et fjell i Velfjorden i Brønnøy kommune i Nordland. Det har en høyde på 500 meter over havet.

## Fjelltrimmen
Fjellet er enkelte år med i den lokale Fjelltrimmen. Traseen er 3,3 km lang og har en stigning på 383 meter. Oppstigningen tar mellom 1 og 1,5 time.

## Referanser
Europaparlamentsvalget i Danmark 2009

**Europaparlamentsvalget i Danmark 2009** ble avholdt søndag 7. juni 2009. Det ble valgt 13 mandater til Europaparlamentet, noe som er ett mandat mindre enn valget i 2004.

## Referanser
Europaparlamentsvalget i Estland 2009

**Europaparlamentsvalget i Estland 2009** ble avholdt søndag 7. juni 2009. Det ble valgt seks medlemmer av Europaparlamentet for perioden 2009–2014.

Det estiske senterpartiet ble største parti og fikk to mandater, mens den uavhengige kandidaten Indrek Tarand, som kritiserte et voksende «partivelde» i Estland, fikk nest flest stemmer og ble valgt. Det estiske reformpartiet, Forbundet av Isamaa og Res Publica (IRL) og Det sosialdemokratiske partiet fikk ett mandat hver.

## Referanser
Europaparlamentsvalget i Litauen 2009

**Europaparlamentsvalget i Litauen 2009** ble avholdt søndag 7. juni 2009. Det ble valgt 12 mandater til Europaparlamentet.

## Valgresultatet

## Referanser


## Kilder
* 2009 m. birželio 7 d. rinkimai į Europos Parlamentą – Republikken Litauens sentrale valgkomisjon
Inger Alver Gløersen

**Inger Alver Gløersen** (født 15. mai 1892 i Fåberg, død 2. mars 1982 i Borre) var en norsk kunsthistoriker. Hun er kjent for sine bøker om norske kunstnere.

Inger Alver Gløersen var datter av adjunkt Johan Ludvig Alver (1848–97), Amalie Skrams bror, og Isabella Vibe (1870–1937). Selv ble hun gift med Toralf Gløersen.

Faren døde i 1897, da hun var bare fem år gammel, og moren giftet seg igjen med Sigurd Høst. Hun studerte engelsk i England, og flyttet til Canada, hvor hun giftet seg med Toralf Gløersen. Senere vendte hun imidlertid tilbake til Norge, hvor hun kjøpte gården Glenne i Borre i 1923.

På sine eldre dager skrev hun flere bøker om kunstnere, som Edvard Munch og tanten Amalie Skram. Boken om Munch er blitt oversatt til engelsk. Hennes første bok var om Nikolai Astrup (1954).

## Verker
* *Nikolai Astrup* (1954)
* *Den Munch jeg møtte* (1956)
* *Mefisto i djævelklubben: boken om maleren Ravensberg* (1958)
* *Min faster Amalie Skram* (1965)
* *Lykkehuset: Edvard Munch og Åsgårdstrand* (1970)

## Referanser
Europaparlamentsvalget i Slovenia 2009

**Europaparlamentsvalget i Slovenia 2009** ble avholdt søndag 7. juni 2009. Det ble valgt 7 mandater til Europaparlamentet.

## Referanser
Europaparlamentsvalget på Kypros 2009

**Europaparlamentsvalget i Kypros 2009** ble avholdt lørdag 6. juni 2009. Det ble valgt 6 mandater til Europaparlamentet.

## Valgresultatet

## Kilder
*Ευρωεκλογές 2009 Kypros' regjering
Europaparlamentsvalget i Spania 2009

**Europaparlamentsvalget i Spania 2009** ble avholdt søndag 7. juni 2009. Det ble valgt 50 mandater til Europaparlamentet.

## Referanser
Europaparlamentsvalget i Østerrike 2009

**Europaparlamentsvalget i Østerrike 2009** ble avholdt søndag 7. juni 2009. Det ble valgt 17 representanter og to observatører til Europaparlamentet.

## Referanser
Just Johan Bing

**Just Johan Bing** er navnet til flere personer:

* Just Johan Bing (1793−1877), stortingsrepresentant og ordfører i Fredrikstad
* Just Bing, litteraturhistoriker (1866–1954)
Lucy (Australopithecus)

**Lucy** (AL 288-1) er tilnavnet til et av de mest kjente og komplette fossile eksemplarene av førmennesker i slekten *[[Australopithecus]]*. Hun tilhørte arten *[[Australopithecus afarensis]]*, som eksisterte i minst 900&nbsp;000 år, og ble funnet i 1974 i Awash-dalen i Etiopia. Fossilet er oppkalt etter Beatles-sangen «Lucy in the Sky with Diamonds», men berømmelsen skyldes at hun er et enestående funn.
 
## Generelt
Det ble funnet 52 skjelettære fragmenter av Lucy (omkring 40 prosent av det komplette skjelettet), som hver representerer én av hennes knokler. De vulkanske lagene på den etiopiske gravplassen gjør det mulig å datere hennes alder innenfor en tidsramme på kun 100&nbsp;000 år.

Takket være dateringsmetoder basert på måling av radioaktivitet (såkalt *[[argon]]-argon* datering) vet man at det er mellom 3,18 og 3,22 millioner år siden Lucy gikk rundt ved Afar i det nordlige Etiopia. Lucy var over én meter høy, og vekten hennes er anslått til 31 kg. Skjelettet viser en blanding av såvel menneske- som apeaktige egenskaper. På tross av oppreist gange og svai i ryggen, hadde hun forholdsvis lengre armer og kortene bein enn oss, og hjernekassa har vært liten med store kjever. I levende live har  hun sannsynligvis liknet en liten, tynn sjimpanse på to bein.

## Kropp og oppbygning
Lucys bekkenben er, som vårt, lavt og bredt. Man kan konkludere med at Lucy kunne stå og gå på to bein. Lemmene hennes tilhører helt sikkert et tobeint vesen. På grunn av bekkenets bredde satt lårbeinet i skrå stilling, som hos mennesket.

Hennes proporsjoner var derimot litt annerledes enn våre. Hun hadde kortere ben og lengre armer. Dessuten var kneleddene løsere enn våre. Det samme gjaldt skuldrene og armene. Faktisk ligner lemmene og leddene mye på dagens sjimpansers. Det ser ut til at Lucy både kunne gå oppreist og klatre i trær.

Etter bekkenet og leddene å dømme må ganglaget hennes vært litt annerledes enn ganglaget til dagens mennesker. Hun må ha hatt en slags rullende gange, som trolig ikke har vært fullt så effektiv som hos de senere menneskearter.

## Referanser


## Eksterne lenker
*
Europaparlamentsvalget i Tsjekkia 2009

**Europaparlamentsvalget i Tsjekkia 2009** ble avholdt fredag og lørdag 5.-6. juni 2009. Det ble valgt 22 mandater til Europaparlamentet.

## Valgresultatet

## Kilder
*Volby do Evropského parlamentu konané na území České republiky ve dnech 05.06. - 06.06.2009 Český statistický úřad
Europaparlamentsvalget på Malta 2009

**Europaparlamentsvalget i Malta 2009** ble avholdt lørdag 6. juni 2009, samme dag som lokalvalgene på Malta. Det ble valgt fem medlemmer til Europaparlamentet for en femårsperiode. Malta fikk ytterligere ett mandat i parlamentet etter at Lisboa-traktaten trådte i kraft den 1. desember.

## Valgresultat
Maltas valgkommisjon registrerte følgende resultat:

### Valgte medlemmer
Malta har en valgordning med overførbare stemmer. Disse kandidatene ble valgt:

*Simon Busuttil (Partit Nazzjonalista)
*David Casa (Partit Nazzjonalista)
*Louis Grech (Partit Laburista)
*Edward Scicluna (Partit Laburista)
*John Attard-Montalto (Partit Laburista)

Malta fikk et sjette mandat den 1. desember 2009, som følge av Lisboa-traktaten:
*Joseph Cuschieri (Partit Laburista)

## Referanser
Europaparlamentsvalget i Italia 2009

**Europaparlamentsvalget i Tsjekkia 2009** ble avholdt lørdag og søndag 5.-6. juni 2009. Det ble valgt 72  mandater til Europaparlamentet.

## Referanser
Europaparlamentsvalget i Frankrike 2009

**Europaparlamentsvalget i Frankrike 2009** ble avholdt lørdag 6. juni (områder utenfor fastlandet) og søndag 7. juni 2009. Det valgtes 72 mandater til Europaparlamentet.

## Valgresultatet

## Referanser


## Kilder
*Résultats des élections Européennes 2009  Innenriksdepartement (Frankrike)
Europaparlamentsvalget i Latvia 2009

**Europaparlamentsvalget i Latvia 2009** ble avholdt lørdag 6. juni 2009. Det ble valgt 8 mandater til Europaparlamentet.

## Valgresultatet

## Referanser


## Kilder

*Eiropas Parlamenta un pašvaldību vēlēšanas 6. jūnijā – Latvias sentrale valgkomisjon
Ørevier

**Ørevier** (latin: *Salix aurita*), også kalt **øyrevier**, er en liten eller mellomstor busk av pilefamilien (vierfamilien) av maksimalt 6 meters høyde, hvor bladene har ujevn bølgekant og undersiden av bladene har høye nerver på grålodden bunn. Den har ganske store øreblad, derav navnet. Arten vokser langs hele norskekysten opp til Bodø. Den foretrekker fuktig torv- eller sandjord, strender, fukteng, myr eller grøft. 

 

Ørevier er en busk på normalt 1-2 meters høyde, men kan nå inntil 5-6 meter. Kvistene har vedåser under barken. Årskvistene mangler hår, og er rødbrune. Bladskaftene er bare 2-6 mm lange, og bladene 3-6 cm, maksimalt to ganger lengre enn brede. Kanten av bladet er ujevn og bølgete, ofte nedbøyd og bukttannet. Oversiden er grønn med densenkede bladnerver, undersiden tett grålodden med forhøyede nerver. Mellom undersidens grennerver er det synlig mange parallelle smånerver 90° på disse. Ørebladene ganske store og tydelige, nyreformede og tannete, sitter på året gjennom. Blomstring i mai-juni, starter like før løvspretten.

## Utbredelse
Ørevier vokser i Europa og er i Norden en sørlig art med utbredelse i hele Danmark, sørlige Sverige, hele Østersjøen, opp rundt hele Bottenviken og der 100 km inn i landet på begge sider, hele den sørligste 2/3 av Finland. I Norge langs hele norskekysten opp til Bodø, går langt inn i fjordene. I Bygland i Setesdal opp til 750 moh., litt lengde nord i valle opp til 1.010 moh. I Gudbrandsdalen går den opp til Øyer i Oppland.

### Hybrider
Ørevier kan danne hybrider med en rekke arter av *Salix*, selv om hybrider ikke er overmåte tallrike. De mest hyppige kombinasjonene er:
* Ørevier-lappvier *(Salix aurita x lapponum)*
* Ørevier-blokkevier *(Salix aurita x myrtilloides)*
* Ørevier-grønnvier *(Salix aurita x phylicifolia)*
* Ørevier-krypvier *(Salix aurita x repens)*
* Ørevier-blåvier *(Salix aurita x starkeana)*

## Kilder
* Stenberg, Lennart & Bo Mossberg, Steinar Moen (norsk red.), *Gyldendals store nordiske flora*, Gyldendal, Oslo 2007, 

## Eksterne lenker
*
Europaparlamentsvalget i Tyskland 2009

**Europaparlamentsvalget i Tyskland 2009** ble avholdt i søndag 7. juni 2009. Det ble valgt 99 mandater til Europaparlamentet.

## Referanser
Spiritomb

**Spiritomb** er en figur i serien Pokémon, som eies av Nintendo. Den blei introdusert i 4. generasjon i serien, og er av typene spøkelse og mørke. Den er nummer 442 i den nasjonale pokédexen, og nummer 108 i Sinnoh-dexen.

Spiritomb ser ut som en lilla virvel knytta til en stein med en sprekk i på toppen. Den har grønne sirkler i ytterkantene, og i midten har den en grønn, takkete munn, og to øyne, det ene med en spiral i midten. Spiritomb består av 108 sjeler, som blei bundet fast i en sprekk i en stein som straff for deres misgjerninger av en mystisk trolldom for 500 år siden. Spiritomb veier 108&nbsp;kg.
Monumental Possession

***Monumental Possession*** er det andre studioalbumet til det norske black metal-bandet Dødheimsgard. Albumet ble gjennutgitt på Century Media Records i 1999. Alle låtetekstene er skrevet av «Lord Aldrahn», mens musikken er skrevet av «Lord Aldrahn» og «Vicotnik».

## Sporliste
# «Intro» (1:27)  
# «Utopia Running Scarlet» 03:23) 
# «The Crystal Specter» (3:50) 
# «Bluebell Heart» (4:16) 
# «Monumental Possession» (5:44) 
# «Fluency» (3:37) 
# «Angel Death» (3:54) 
# «Lost In Faces» (4:56) 
# «The Ultimate Reflection» (6:03)

## Artister
* Bjørn «Lord Aldrahn» Dencker &ndash; Gitar, vokalist (spor 3, 5, 7)
* Yusaf «Vicotnik» Parvez &ndash; Trommer, vokalist (spor 2, 6, 8)
* Ole Jørgen «Apollyon» Moe &ndash; Gitar, Vokalist (spor 4, 9)
* Jonas Alver &ndash; Bassgitar

## Eksterne lenker
*
Sånum

**Sånum** er en grunnkrets og tettsted i Lindesnes kommune, i Agder. Den ligger vest for Skogsfjordens munning i Skagerrak, som et eid mellom Skogsfjorden og havet.

Sånum ble tidligere definert av SSB til å tilhøre tettstedet Mandal, skilt fra bebyggelsen i øst av parken/skogen Furulunden. Etter nye retningslinjer f.o.m 2014, ble Sånum skilt ut som eget tettsted, som hadde  innbyggere per 1. januar .  Det er også spredt gardsbebyggelse og småstedet Rennes på utsiden. På samme side av fjorden, lenger nord ligger Skjebstad. Siden også dette er en halvøy, er det ikke kjørevei mellom strøkene.

Sånum har kystbarskog og varmekjær løv- og blandingsskog med mye kristtorn og eik.

Fylkesvei 202 (Vest-Agder) går vei gjennom Sånum fra Mandals bykjerne i øst, over fjorden ved *Banken* (Bankebroa), og videre vestover via Lande og Hogganvik-Lundevik hvoretter den svinger nordover og går ut på E-39 ved Reibakken.

## Referanser
Kantara-festningen

**Kantara-festningen**, opprinnelig *Candare* eller *Candaire*, er en middelalderfestning som i dag er i ruiner i nordøst på øya Kypros, øst for Kyrenia-fjellene ved landsbyen Kantara. Den ligger 630 meter over havet og godt plassert for å kontrollere inngangen til Karpass-halvøya og Mesaoria-slettene. Den hadde to rektangulære tårn.

## Historie

Det er antatt at Kantara-festningen ble reist av Østromerriket som forsvar mot arabiske angrep en gang på 900-tallet. Første gang den ble omtalt i kildene var i sammenheng med erobringen av Kypros av Rikard I av England i 1191. Da søkte Kypros’ hersker Isaak Komnenos tilflukt her

I løpet av sommeren 1228 ble murene bombardert så kraftig av rojalistene at de måtte bygges opp på nytt igjen. Da kjempet styrkene til Fredrik II av Det tysk-romerske rike mot Henrik I av Kypros. En gjenerobring av Fredrik II i 1232 varte ikke. I kampene mellom Genova og Venezia hadde festningen en viss betydning, men i 1562 var den allerede i ruiner. Det synes som om festningen fra da av ble benyttet som en jakthytte for adelen som jaktet på fjellgeiter med tamme leoparder.
666 International

***666 International*** er det tredje studioalbumet til det norske Avant-garde metal-bandet Dødheimsgard. Dette albumet markerer en stilmessig overgang fra black metal til Avant-garde metal.

## Sporliste
# «Shiva-Interfere» (9:10) 
# «Ion Storm» (4:20) 
# «Carpet Bombing» (2:25)  
# «Regno Potiri» (10:19) 
# «Final Conquest» (5:59)
# «Logic» (0:59)  
# «Sonar Bliss» (7:39)
# «Magic» (1:43)  
# «Completion» (6:28) 

## Artister
* Bjørn «Lord Aldrahn» Dencker – Gitar, vokalist
* Yusaf «Vicotnik» Parvez – Gitar, 
* Ole Jørgen «Apollyon» Moe – Bassgitar
* Carl-Michael «Czral» Eide – Trommer, gitar
* Svein Egil «Zweizz» Hatlevik – Keyboard, Piano

## Eksterne lenker
*
Haizhou

**Haizhou** kan være:

*Bydistriktet Haizhou i byprefekturet Lianyungang i provinsen Jiangsu i Folkerepublikken Kina;
*Bydistriktet Haizhou i byprefekturet Fuxin i provinsen Liaoning i Folkerepublikken Kina.
Haizhou (Lianyungang)

**Haizhou** (kinesisk: 海州区; pinyin: * Hǎizhōu Qū*) er et bydistrikt i den kinesiske provinsen Jiangsu i Folkerepublikken Kina. Det ligger under byprefekturet Lianyungang.

## Eksterne lenker
*  Lokalregjeringens offisielle hjemmesider
Kuang (Yangquan)

**Kuang** (kinesisk: 矿区) er et bydistrikt i byprefekturet Yangquan i den kinesiske provinsen Shanxi. Det har et areal på 10&nbsp;km² og teller ca. 220&nbsp;000&nbsp;innbyggere (2004).

## Eksterne lenker
* Informasjonsside
* Kuang District, Yangquan Prefecture, Shanxi Province, China
Supervillain Outcast

***Supervillain Outcast*** er det fjerde studioalbumet til det norske Avant-garde metal-bandet Dødheimsgard.

## Sporliste
# «Dushman» (0:56)  
# «Vendetta Assassin» (4:33) 
# «The Snuff Dreams are Made of» (4:57)
# «Horrorizon» (4:03) 
# «Foe X Foe» (4:11) 
# «Secret Identity» (1:15)  
# «The Vile Delinquents» (4:20) 
# «Unaltered Beast» (4:39) 
# «Apocalypticism» (5:04) 
# «Chrome Balaclava» (1:41)  
# «Ghostforce Soul Constrictor» (4:14)
# «All Is Not Self» (5:57) 
# «Supervillain Serum» (4:23) 
# «Cellar Door» (0:56)
# «21st Century Devil» (5:37) 

## Artister
* Mat «Kvohst» McNerney &ndash; Vokalist
* Yusaf «Vicotnik» Parvez &ndash; Gitar, sampling, programmering, vokalist (spor 4, 8, 13)
* Tom «Thrawn» Kvålsvoll &ndash; Guitar, vokalist (spor 7, 8, 13)
* Kristian «Clandestine» Eidskrem &ndash; Bassgitar
*Mort &ndash; Sampling, Programmering
* Carl-Michael «Czral» Eide &ndash; Trommer

### Gjesteartister
* Bjørn «Lord Aldrahn» Dencker &ndash; vokalist i spor 5 og 11, låtskriver til spor 11
* Andy «Aort» McIvor &ndash; Performer i spor 1
* Dr. Amok (Hellstorm) &ndash; Bakgrunnsvokalist i spor 13

## Eksterne lenker
*
Satanic Art

***Satanic Art*** er den første EPen til det norske black metal-bandet Dødheimsgard. 

## Sporliste
# «Oneiroscope» (1:31)  
# «Traces of Reality» (7:07) 
# «Symptom» (2:31)
# «The Paramount Empire» (3:10)  
# «Wrapped in Plastic» (1:40) 

## Artister
* Bjørn «Lord Aldrahn» Dencker &ndash; Gitar, vokalist
* Yusaf «Vicotnik» Parvez &ndash; Gitar, vokalist i «The Paramount Empire»
* «Cerberus» &ndash; Bassgitar
* Ole Jørgen «Apollyon» Moe &ndash; Trommer
* Svein Egil «Zweizz» Hatlevik &ndash; Keyboard, Piano
* Thomas Rune «Galder» Andersen &ndash; Gitar

## Eksterne lenker
*
Gamla Ullevi (1916)

:*For den nye arenaen med samme navn, se [[Gamla Ullevi]].*

**Gamla Ullevi** var et fotballstadion i Göteborg, innviet 17. september 1916 og revet i begynnelsen av 2007. På samme sted i dag finnes en ny arena med det samme navnet, Gamla Ullevi. 

Den 5. november 2006 ble den siste kampen spilt. Etter 90 år ble stadionet demontert med start den 9. januar 2007 11.15 lokal tid. Like etter begynte arbeidet med den nye arenaen.

Stadionet het opprinnelig bare Ullevi, men ble omdøpt til Gamla Ullevi da den store og moderne arenaen Nya Ullevi ble åpnet like ved, foran fotball-VM 1958. Nya Ullevi skiftet senere navn til bare Ullevi.

## Bildegalleri

Fil:Gamla ullevi goteborg gren.jpg|Statue av Gunnar Gren utenfor Gamla Ullevi.
Christian Eidskrem

**Christian Eidskrem** også kjent som «Clandestine»,Mr Clandestine eller «mr.C» født 19. juni 1975 i Ålesund er en norsk ekstrem metal-bassist. 

Han har spilt i DHG (Dødheimsgard) fra 2002 til 2011 og har tidligere spilt i norske Paradigma. Han var også gitarist og låtskriver i black / doom metal-bandet Nephila (oppløst). Medvirket på Hagalaz` Runedance sin utgivelse; Frigga`s Web (2002) hvor han bidro med trommer/perkusjon på enkelte låter.
I tillegg så har han spilt i det Rumenske bandet Nightpray. Siden 2018 har han spilt i Strid, hvor han begynte som gitarist, men gikk over til å ta over bassen etter Vicotnik (DHG, Ved Buens Ende og Dold Vorde Ens Navn) 

## Diskografi
**Paradigma** 
* *[[Mare Veris]]* (1995) 
* *[[Skadi]]* (EP, 1996)

**Hagalaz' Runedance**
* *[[Frigga's Web]]* (2002)

**DHG (Dødheimsgard)**
* *[[Supervillain Outcast]]* (2007)

**Nightpray**
* *[[Dreamocracy]]* (2010)

## Referanser


## Eksterne lenker

*  
* Kristian Eidskrem på Discogs
* 
* 
*  
*
Wooper

**Wooper** er en figur i Pokémonserien. Den er en Pokémon av typene vann og jord. Den ble først introdusert i 2. generasjon.

Wooper har likhetstrekk med axolotler. Den har et stort hode, og en liten kropp. Den har en hale som er stor i forhold til kroppen. Den har også to føtter, men mangler armer. På magen og brystet har den et mønster, og ut fra hodet har den gjeller, en på hver side. Hanner har større gjeller enn hunner. De har blå kropp.

Wooper lever i kaldt vann. Av og til vil den, hvis det er kaldt på land, komme opp og lete etter mat. Når den er på land blir kroppen dens dekket av en giftig hinne. Når den skal sove begraver den seg halvveis i søla på bunnen av vannet.

## Eksterne lenker
*
Kinsey-skalaen

**Kinsey-skalaen** er en tallmessig fremstilling av en persons *seksuelle historie* eller *[[seksuell orientering|seksuelle orientering]]*. Skalaen tar utgangspunkt i personens tidligere partnere og deres fødselskjønn.

Skalaen stammer fra den første av de to såkalte Kinsey-rapportene, *Sexual Behavior in the Human Male*, ugitt i 1948 av Alfred Kinsey. Skalaen er et forsøk på å finne en enkel måte å beskrive variasjonen i *[[seksuell orientering]]* i spekteret mellom homofili og heterofili.

I beskrivelse av seksuell orientering har skalaen den svakheten, at en persons seksuelle historie i sin natur er et uttrykk for personens *atferd* i **fortiden**, hvilket ikke nødvendigvis en rettvisende beskrivelse av personens **nåværende** eller tidligere *orientering*.

Kinsey antok, at det kun fantes fire seksuelle orienteringer: homofil, heterofil, bifil og aseksuell. Nyere forskning har generelt et mer nyansert syn.

Kinsey-skalaen er utformet som følger:

## Se også
*Alfred Kinsey 
*Kinsey-rapportene
*Seksuell orientering

## Eksterne lenker
* Kinsey-instituttets hjemmeside
Joel Hastings Metcalf

**Joel Hastings Metcalf** (født 4. januar 1866, død 23. februar 1925) var en amerikansk astronom.

Metcalf ble uteksaminert fra *Harvard Divinity School* i 1892. Han var unitariansk prest i Burlington, Vermont og deretter i Taunton, Massachusetts, Winchester, Massachusetts og Portland, Maine.

Han var oppdager og med-oppdager av flere kometer og et betydelig antall asteroider.

## Referanser


## Eksterne lenker
* Nettsted om Joel H. Metcalf
Primera División de México (clausura 2009)

**Primera División – clausura 2009** var den andre turneringa i 2008–2009-sesongen i den meksikanske eliteserien i fotball. Pumas de la UNAM ble mester etter å ha slått Pachuca 3–2 sammenlangt i finalekampene etter ekstraomganger. Necaxa rykka ned.

## Deltakende lag

## Gruppetabeller
Laga som gikk videre til sluttspillet er markert med grønt.

## Sammenlagttabell

## Sluttspill

### Kvartfinaler
*Pachuca – Chiapas 3–1, 2–0 (sammenlagt 5–1)
*Toluca – Ciudad Juárez 0–1, 0–0 (sammenlagt 0–1)
*UNAM – UAG 0–2, 3–0 (sammenlagt 3–2)
*Monterrey – Puebla 1–3, 2–2 (sammenlagt 3–5)

### Semifinaler
*Pachuca – Ciudad Juárez 2–0, 2–3 (sammenlagt 4–3)
*UNAM – Puebla 2–1, 1–2 (sammenlagt 3–3, UNAM videre på grunn av bedre plassering etter gruppespillet)

### Finale
*Pachuca – UNAM 0–1, 2–2 (e.e.o.) (sammenlagt 2–3)

## Nedrykkstabell
Gjennomsnittlig poengsum per kamp de siste tre sesongene. Laget med lavest gjennomsnittspoengsum, Necaxa, rykker ned.

## Eksterne lenker
* Fotballforbundets offisielle hjemmeside
Ludvig Nordström-prisen

**Ludvig Nordström-prisen** er en litterær pris på SEK 15 000 deles ut årlig. Annet hvert år går den til en journalist og annet hvert år går det til en novelleforfatter. Prisen ble opprettet i  av Ludvig Nordström-selskapet, og er tilknyttet Härnösand. Det står i statuttene at det skal tilstrebes en jevn fordeling mellom kvinnelige og mannlige pristagere.

## Prisvinnere

*1998 – Inger Edelfeldt
*1999 – Jan Helin
*2000 – Stewe Claeson
*2001 – Andreas Rocksén
*2002 – Hans Gunnarsson
*2003 – Curt Bladh
*2004 – Cecilia Davidsson
*2005 – Anneli Jordahl
*2006 – Ulf Eriksson
*2007 – Linda Larsson Kakuli
*2008 – Oline Stig
*2009 – Anders Lidén
*2010 – Ninni Holmqvist
*2011 – Anna Tiberg
*2012 – Mats Kempe
*2013 – Martin Schibbye og Johan Persson
*2014 – Stefan Lindberg
*2015 – Po Tidholm
*2016 – Åke Smedberg
*2017 - Anna-Klara Bankel
*2018 - Jonas Karlsson
*2019 - Jack Werner
*2020 - Susanne Ringell
*2021 -  Katarina Vikström
*2022 -  Pär Thörn
*2023 - Lisa Röstlund
*2024 – Stina Stoor 
*2025 – Adam Svanell 

## Referanser
Arne Johnsson

**Arne Johnsson** (født 1950 i Madesjö i Småland) er en svensk poet, bibliotekar og litteraturkritiker. Han bor i Örebro. 

Johnsson debuterte som forfatter i  og har etter det gitt ut ni diktsamlinger (høsten 2007). 

I 2012 ble han tildelt den svenske medaljen Litteris et Artibus. 

## Bibliografi
* 2026: *Karavanseraj* (dikt)*
* [[Litteraturåret 2021|2021]]: *Zoetrop* (dikt)*
* 2012: *Minnena och ljuset* (dikt, sammen med fotografen Jan-Peter Lahall)*
* [[Litteraturåret 2010|2010]]: *Reidzj* (dikt)*
* 2007: *Bäras utan namn till natt till morgon* (dikt)*
* [[Litteraturåret 2004|2004]]: *Där med längtan spilld ut i larmet* (dikt)*
* 2002: *Del av detta och avskild som alla* (dikt)*
* [[Litteraturåret 2000|2000]]: *För länge sedan var vi vid en sjö: anteckningar; appendix*
* [[Litteraturåret 1998|1998]]: *Marken lyste även i drömmen* (dikt)*
* 1995: *Storm av samtidighet* (dikt 1985-1995) 
* 1994: *Fåglarnas eldhuvuden* (dikt)*
* [[Litteraturåret 1992|1992]]: *Dess ande kysst* (dikt)*
* 1988: *Ett paradis, trängt* (dikt)*
* [[Litteraturåret 1986|1986]]: *Himmelsfärd (snart grönskar alla träd)* (dikt)*
* 1985: *Förvandlingar* (dikt)*

I tillegg har Johnsson utgitt en CD-plate med dikt (*och som en drömmande är du'', 1999) og to essaysamlinger.

## Priser og utmerkelser (utvalg)
* 1995: Aftonbladets litteraturpris
* 1995: Gerard Bonniers lyrikpris
* 1998: De Nios Vinterpris
* 1999: Gustaf Fröding-selskapets lyrikkpris
* 2001: Östraboprisen
* 2007: Årets länsförfattare i Örebro län
* 2007: Svenska Dagbladets litteraturpris
* 2008: Bellmanprisen
* 2010: Örebro läns landstings kulturpris
* 2012: Litteris et Artibus
* 2012: De Nios Stora Pris
* 2014: Eric och Ingrid Lilliehööks stipendium
* 2021: Doblougska priset

## Referanser
Anders og Veronica Öhmans pris

**Anders og Veronica Öhmans pris** er en svensk litterær pris på SEK  (2014) som ble innstiftet i forbindelse med Anders Öhmans 75-årsdag. Prisen deles ut av Samfundet De Nio.

## Liste over prisvinnere

## Referanser


## Eksterne lenker
* Samfunnet De Nio
Hjertekammer

Et **hjertekammer** er ett av fire hulrom i hjertet til pattedyr. De deles opp i forkammer (atrium) og hovedkammer (ventrikkel), der blodet først går til forkammeret, og siden gjennom en hjerteklaff til hovedkammeret. Hjertet utgjør blodpumpen i de to kretsløpene i kroppen, nemlig *lungekretsløpet *hvor blodet blir beriket med oksygen, og det *systemiske kretsløpet* hvor oksygenet overføres til vevet. Lungekretsløpet får blodet pumpet fra høyre forkammer og høyre hovedkammer, mens det systemiske kretsløpet får blodtrykket sitt fra sammentrekningen av venstre forkammer og venstre hovedkammer.

Hovedkamrene er størst og utgjør hovedkraften i sammentrekningene. Ettersom det systemiske kretsløpet har større motstand i seg enn lungekretsløpet, er veggtykkelsen i de venstre kamrene tykkere enn de på høyre side. 

Sykelige tilstander i kroppen, som et hjerteinfarkt og høyt blodtrykk kan over tid føre til sykelig vekst i hjertemuskelen som gjør at pumpefunksjonen blir nedsatt. Dette kan hos noen føre til hjertesvikt. 

## Hjertets kamre
* Høyre atrium mottar oksygenfattig blod fra kroppen gjennom hovedvenene, øvre og nedre vena cava. Blodet pumpes videre gjennom tricuspidalklaffen til høyre hjertekammer.
* Høyre hjertekammer mottar blod fra høyre forkammer gjennom tricuspidalklaffen og pumper det ut gjennom pulmonalklaffen til lungearterien som fører det oksygenfattige blodet videre til lungene.
* Venstre forkammer mottar oksygenrikt blod fra lungene via de fire lungevenene og pumper det videre gjennom mitralklaffen til venstre hovedkammer.
* Venstre hovedkammer mottar oksygenrikt blod fra venstre forkammer gjennom mitralklaffen og pumper det gjennom aortaklaffen til hovedpulsåren, aorta. Det er venstre hovedkammer som utfører pumpearbeidet som skaper blodtrykket og sender blodet ut i hele kroppen. Dette gjør at venstre hovedkammer har tykkest vegg med den kraftigste muskulaturen.

Innsiden av hjertekamrene er dekket av et tynt glatt lag kalt endokard. Klaffene mellom forkammer og hovedkammer, og mellom hovedkammer og hovedpulsåre/lungepulsåre hindrer tilbakestrømning av blod. Sammentrekningen av hjertekamrene styres av nevroelektriske impulser som starter i sinusknuten i v. forkammer med en forsinkelseskrets i AV-knuten og Purkinjefibrene som sender impulsen videre ut i hovedkamrene. Disse signalene kan registreres på EKG. Muskulaturen i veggen av hjertekamrene får blodforsyning fra coronararteriene som kommer fra små åpninger på innsiden av begynnelsen av aorta, hovedpulsåren, og som ligger på utsiden av hjertemuskelen.

## Se også
* Hjerte
Nick Cannon

**Nicholas Scott «Nick» Cannon** (født 1980) er en amerikansk skuespiller, rapper og TV-personlighet.

Som barn delte Cannon sin tid mellom å bo sammen med sin mor og bestemor i San Diego, og med sin far i Charlotte, Nord-Carolina. I 2002 fikk han sin egen serie, The Nick Cannon Show.

Som tenåring dannet Cannon rap duoen *Da Bomb Squad* med hans beste venn Steve Groves, de har varmet opp for Will Smith, LFO, 98 Degrees, og Montell Jordan.

Cannon har datet Grammy Award-sangeren og skuespilleren Christina Milian og Kim Kardashian. Cannon begynte å date Victoria's Secret-modellen Selita Ebanks i februar 2007. Den 30. april 2008 giftet Cannon seg med sangeren Mariah Carey på Carey's eiendom på øya Windermere.

I januar 2010 begynte Cannon å sende morgensendingen på radiostasjonen 92.3 NOW i New York.

## Referanser


## Eksterne lenker
* 
* 
*
*
Aniara-prisen

**Aniara-prisen** er en pris som ble innstiftet i 1974 av Svensk Biblioteksförening etter forslag av Bengt Holmström. Den blir delt ut årlig til en forfatter av svenskspråklig skjønnlitteratur for voksne og utpekes av en nemnd som er valgt for to kalenderår. Prisen er på SEK  og en skulptur av Linnèa Jörpeland. Den har sitt navn etter diktet Aniara av Harry Martinson.

## Liste over prisvinnere

## Referanser


## Eksterne lenker
Svenska Biblioteksförening
Finn Erhard Johannessen

**Finn Erhard Johannessen** (født 1955) er professor i historie ved Universitetet i Oslo. Han har spesialisert seg innen tidlig moderne tids historie, særlig økonomiske og sosiale historie. Johannessen har også skrevet bedrifts- og bydelshistorie.

## Litteratur
* *Alltid underveis. Postverkets historie*, bd 1, 1647-1920 (1997). ISBN 82-90545-63-0
* *Utsikt over Nordstrands historie* (2000). ISBN 82-7847-061-8
* *[http://urn.nb.no/URN:NBN:no-nb_digibok_2007111500012 I støtet. Oslo Energi gjennom hundre år]*. (1992). ISBN 82-417-0174-8
* Finn Erhard Johannessen og Jon Skeie: *Bitre piller og sterke dråper. Norske apotek gjennom 400 år 1595-1995* (1995). ISBN 82-993584-1-8

## Eksterne lenker

* Presentasjon Finn Erhard Johannessen på UiOs nettside
* Presentasjon av Johannessens disputas
Let Go (Avril Lavigne-album)

***Let Go*** er Avril Lavignes debutalbum. Det ble sluppet 4. juni 2002. Lavigne hadde blitt signert til plateselskapet Arista Records i 2001, hvor hun da flyttet til New York og startet sitt samarbeid med L.A Reid. 

Albumet debuterte på den norske VG-lista (Topp 40 album) på 3. plass i uke 38 av 2002. Albumet var på listen i totalt 15 ikke-sammenhengende uker. Singelen «Complicated», stod fire uker på førsteplass i 2002, og holdt seg på lista (Topp 20 låt) i elleve sammenhengende uker. «Sk8er Boi» debuterte på 14. plass i 2003, og var på lista i 3 uker. Pop-balladen «I'm With You» stod oppført i to uker, med en debut på 15. plass. Disse tre singlene var også å finne i *[[SingStar]]*-serien, samt andre musikkbaserte videospillserier som *[[Rock Band]]*, *[[Rocksmith 2014]]* og *[[Elite Beat Agents]]*.

## Sporliste
#«Losing Grip»
#«Complicated»
#«Skater Boy»
#«I'm With You»
#«Mobile»
#«Unwanted»
#«Tomorrow»
#«Anything But Ordinary»
#«Things I'll Never Say»
#«My World»
#«Nobody's Fool»
#«Too Much to Ask»
#«Naked»

Bonussanger:
#«I Don't Give a Damn»
#«Why»
#«Get Over It

## Referanser


## Eksterne lenker
*
Røros Flyservice OSL

**Røros Flyservice OSL AS** er et datterseleskap av Røros Flyservice AS. Selskapet ble opprettet 1. november 2007 i forbindelse med Røros Flyservice AS sin satsing på Oslo lufthavn. Fra 7. november 2007 har de betjent Norwegian Air Shuttle ASA på Oslo lufthavn med bakketjenester.

Bakketjenester for flyselskap innebærer innsjekking av passasjerer og bagasje, kontroll av boardingkort ved ombordstigning, avtale om ledig «gate» (parkeringsplass for fly med tilgang for passasjerer via bro eller buss), traktor for å skyve flyet bakover ut fra «gate» ved avgang, transport av «flybrett»-måltider, tømming av flytoiletter og fylling av flyets vanntanker, transport av bagasje fra flyet til rullebåndet i ankomsthallen osv.

Dersom et tilfeldig charterfly ankommer en flyplass kan det kjøpes slike tjenester av handlingfirmaer som Røros Flyservice.

## Selskaper betjent av Røros Flyservice

* Norwegian Air Shuttle
* KLM
* Air France
* Danish Air Transport
* Danu Oro Transportas
* Primera Air
* Malmø Aviation
*  Livingstoneair

## Eksterne lenker
* Røros Flyservice
Bjørn Dencker

**Bjørn Dencker ** (født 1976), også kjent under artistnavnet «**Aldrahn**», er en norsk black metal-musiker.

Han var gitarist, tekstforfatter og vokalist fra 1994 til 2004 i det norske black metal-bandet Dødheimsgard og vokalist og tekstskribent i Thorns siden 2001. Han var i 1995 vokalist i Old Man's Child. Han har også vært vokalist i Zyklon-B. Fra 2006 har Dencker vært vokalist i The Deathtrip, og han kom tilbake som vokalist i Dødheimsgard i 2014.

Han er også gitarist, vokalist og låtskriver i URARV. I tillegg har Dencker opptrådd som gjestevokalist og tekstskribent i flere prosjekter, som Dimmu Borgir, Isengard, Ad Inferna og Aura Noir.

## Diskografi
;Dødheimsgard
* *Promo 1994* (Demo, 1994)  
* *[[Kronet til konge]]* (Studioalbum, 1995)
* *Promo 1995* (Demo, 1995)  
* *[[Monumental Possession]]* (Studioalbum, 1996) 
* *[[Satanic Art]]* (EP, 1998) 
* *[[666 International]]* (Studioalbum, 1999) 
* *A Umbra Omega* (Studioalbum 2015) 
*
;Old Man's Child
* *[[Born of the Flickering]]* (Studioalbum, 1995)  
** «Demons of the Thorncastle» (4:47)
** «Swallowed by a Buried One» (4:51)
** «Born of the Flickering» (5:05)
** «On Through the Desert Storm» (4:20)
** «Christian Death» (4:55)
** «Funeral, Swords and Souls» (4:56)
** «...Leads to Utopia/The Old Man's Dream» (8:44)

;Thorns
* *[[Thorns (album)|Thorns]]* (Studioalbum, 2001)

;Zyklon-B
* *Blood Must Be Shed* (EP, 1995) 
* *[[Blood Must Be Shed / Wraths of Time]]* (Split album, 1996)  
* *[[Necrolust / Total Warfare]]* (Split album, 1999)

;The Deathtrip
* *Deep Drone Master* (Studioalbum, 2014)

;URARV
* *Aurum* (LP, 2017)
* *Argentum* (EP, 2018)
* *Substratum* (Demo, 2023)

;Darkthrone
* «The Beast» (Tekst)

;Schammasch
* «I Burn Within You»  (Gjestevokal)

;Dimmu Borgir
* «Over bleknede blåner til dommedag» (Tekst og vokal)
* «Stien» (Tekst)
* «Stormblåst» (Tekst)
* «Vinder fra en ensom grav» (Tekst)
* «Unorthodox Manifesto» (Tekst)

;Aura Noir
* «The One Who Smite» (Tekst)

;Isengard
* «Neslepaks» (Vokal på siste vers)

## Eksterne lenker
Bárður á Steig Nielsen

**Bárður á Steig Nielsen** (født 1972) er en færøysk politiker. Han er formann i det borgelige partiet Sambandsflokkurin fra 2015. Han var Færøyenes lagmann (regjeringssjef) fra 2019 til 2022.

## Liv og virke
Han vokste opp i Vestmanna som sønn av tannlege Bogi á Steig og sykepleier Gunnvá Winther. Lagtingsmann Agnar Nielsen fra Vestmanna var hans morfars bror.

Han er utdannet revisor. Han arbeidet i et revisjonsfirma i Tórshavn 1993–2000 og som regnskapssjef ved et fiskemottak i Kollafjørður 2001–2004. 

Nielsen var innvalgt på Lagtinget fra Norðurstreymoy 2002–2008, og satt som medlem av Lagtingets justiskomité 2002–2004 og finansminister i Jóannes Eidesgaards første regjering 2004–2007.

Han hadde permisjon fra Lagtinget fra mai 2007 og ut valgperioden for å tiltre som daglig leder i boligbyggeprosjektet SMI Stóratjørn i Tórshavn. Han fratrådte stillingen i 2009. I 2010 ble han finansdirektør i Vodafone på Færøyene. Nielsen har hatt flere styreverv, deriblant ved Vágar lufthavn.

I 2011 ble Nielsen på nytt innvalgt på Lagtinget, og ble formann i Lagtingets finanskomité og medlem av Lagtingets utenrikskomité. I mars 2015 ble han valgt til ny nestformann i Sambandsflokkurin etter Johan Dahl. Da Kaj Leo Johannesen gikk av som regjeringssjef og partiformann etter valgnederlaget i september samme år, overtok Nielsen som formann i Sambandsflokkurin.

Etter valget i 2019 ble Nielsen lagmann, som leder for en borgerlig koalisjonsregjering. Miðflokkurin gikk ut av regjeringen på senhøsten 2022 og tvang Nielsen til å bruke oppløsningsretten.

Bárður Nielsen er gift med Rakul (født Lamhauge). De har fire barn og bor i Vestmanna.

## Referanser
Svein Egil Hatlevik

**Svein Egil Hatlevik** (født 1977), også kjent under artistnavnet «Zweizz», er en norsk heavy metal-musiker. Han kommer fra Ytre Enebakk i Akershus.

Han spilte keyboard i det norske bandet Dødheimsgard fra 1997 til 2003. Og spiller trommer, synthesizer og er vokalist i avant-garde metal-bandet Fleurety. Han har også et solo-prosjekt som heter Zweizz der han krysser ekstrem metal med elektronisk musikk. Han har også spilt i ambient-bandet Aphrodisiac og er vokalisten i black metal-bandet Umoral og det fransk-norske avant-garde metal-bandet Stagnant Waters.

Hatlevik har også vært musikkanmelder i ukeavisen Morgenbladet siden 2004. Til daglig jobber han i avisen Nationen.

## Diskografi
;Aphrodisiac
* *[[Nonsense Chamber]]* (Studioalbum, 1997) 
;Dødheimsgard
* *[[Satanic Art]]* (EP, 1998) 
* *[[666 International]]* (Studioalbum, 1999) 
;Fleurety
* *[[A Darker Shade of Evil]]* (EP, 1994)  
* *[[Min tid skal komme]]* (Studioalbum, 1995) 
* *[[Last-Minute Lies]]* (EP, 1999)  
* *[[Department of Apocalyptic Affairs]]* (Studioalbum, 2000) 
* *[[Ingentes Atque Decorii Vexilliferi Apokalypsis]]* (EP, 2009)  
* *[[Evoco Bestias]]* (EP, 2010)  
*The White Death (Studioalbum, 2017)

;Stagnant Waters
* *Stagnant Waters* (Studioalbum, 2012)
;Umoral
* *Umoral* (EP, 2007)
;Zweizz
* *Black Necrotic Obfuscation* (EP, 2 spor, utgitt i 512 eksemplarer, 2004)
* *The Yawn of the New Age* (studioalbum, egenutgitt/Vendlus Records 2007) 48:17
* *Zweizz & Joey Hopkins* (studioalbum, 2011, med amerikanske Joey Hopkins)) 

## Referanser


## Eksterne lenker
* 
*
The Tuesdays

**The Tuesdays** var et norsk band som var aktive på 1990-tallet.

Bandet ble startet i 1990 som «No Limits» i Larvik. De ga ut musikkalbumet *When You're A Tuesday Girl* i 1994 i Norge og Japan, da med Jeanette Heidenstrøm som vokalist, under navnet «The Tuesday Girls». Heidenstrøm valgte å forlate bandet i 1996. Gruppens nye vokalist ble Laila Samuelsen. Bandet fikk så platekontrakt med Polygram Worldwide og senere med Arista Records New York. De byttet navn til «The Tuesdays» og ga ut det selvtitulerte albumet *The Tuesdays*, og med sporet «It's Up To You» lå de på 55.-plass på den amerikanske Billboard Hot 100-listen.

Bandet har blant annet opptrådt på MTV live, Good Morning America, Ricki Lake Show og flere andre amerikanske TV-programmer. I samme tidsrom deltok de på en to måneder lang turné sammen med blant andre Backstreet Boys, Matchbox 20 og 'N Sync. I Norge ble de i samme periode nominert til HitAwards og spilte på Spellemannprisen og en rekke andre underholdningsprogrammer. Noe av det siste bandet gjorde før det ble oppløst i 1998 var å spille på Roskildefestivalen.

## Diskografi
**Album**
* *[[When You're a Tuesday Girl]]* (1994)
* *[[The Tuesdays (album)|The Tuesdays]]* (1998)

**Singler**
* *Right By Your Side* (1994)
* *The Air That I Breathe* (1994)
* *It's Up To You* (1995)
* *Too Late To Be Good* (1995)
* *It's Up To You* (ny versjon) (1998) 
* *I'll Be Here* (1998)
* *I Was Thinking Of You* (1998)
* *Changin' The Moods* (1998)

## Medlemmer
*Laila Samuelsen
*Kristin Werner Sandven
*May Hole
*Hege Solli
*Linda Gustafsson
* Veslemøy Hole Evenrud
* Maria Andreassen

## Eksterne lenker
*
Kristian Magnussen

**Kristian Magnussen** (født 1956) er en færøysk sosionom og politiker (Jv.).

Han tilhørte den delen av fagbevegelsen som dannet Verkamannafylkingin i 1994, som følge av misnøye med Javnaðarflokkurin og krisepolitikken etter bankkollapsen. Han hadde ikke vært medlem av Javnaðarflokkurin. Ved valget i juli 1994 ble Magnussen innvalgt på Lagtinget fra Suðurstreymoy. Han ble formann i Lagtingets sosial- og helsekomité, som i 1995 ble Lagtingets velferdskomité.

Han var minister for sosial-, helse-, arbeids- og justissaker i Edmund Joensens andre regjering fra 1996 til 1998.

Verkamannafylkingin smuldret etter hvert opp. Magnussen vendte tilbake til Javnaðarflokkurin i mars 1998 og ble i april gjenvalgt til Lagtinget for dette partiet. Han var nestformann i Lagtingets justiskomité fra 2002 til 2008 og medlem av Lagtingets utenrikskomité fra 2004 til 2008. Han ble ikke gjenvalgt i 2008.

Kristian Magnussen vokste opp i Vágur. Han har arbeidet som sosionom i Tórshavn siden 1985.

## Referanser
Demmus Hentze

**Demmus Hentze** (født 4. desember 1923 på Sandur, død 3. januar 2016 i Tórshavn) var en færøysk advokat og politiker (Ff.). Han var Færøyenes finansminister i seks år og medlem av Lagtinget i ti år.

## Liv og virke
Han vokste opp som sønn av kongsbonde Jóhan Petur Hentze og hustru Sunneva Clementsen. Han tilhørte en søskenflokk på ni. Demmus er en færøysk form av det bibelske navnet Nikodemus. Farfaren Jóhan Michael Hentze og oldefaren Jóan Petur Hentze var lagtingsmenn og støttet den færøyske nasjonal- og selvstyrebevegelsen.

Han hadde juridisk embedseksamen fra Københavns Universitet fra 1952 og advokatbevilling med møterett i landsretten fra 1958. Hentze arbeidet i Leivur Lützen og Per Kehlers advokatfirma i Tórshavn frem til han ble Færøyenes finansminister i 1975. I 1981 etablerte Hentze sitt eget advokatfirma i Tórshavn, som han trådte ut av i 2010. Firmaet videreføres av datteren Turið Debes Hentze.

Hentze var innvalgt på Lagtinget fra Sandoy 1966–1974 og 1978–1980. Han var medlem av Lagtingets delegasjon til Nordisk råd 1973–1980, formann i landsskattenemnden 1964–1975 samt finansminister i Atli Dams andre og tredje regjering 1975–1981. Tiden som finansminister var krevende med oljekrise og omlegging av den færøyske kystfiskeflåten. Han trådte ut av politikken og gikk tilbake til advokatyrket ved regjeringens avgang i 1981.

Demmus Hentze var brasiliansk konsul på Færøyene.

Hentze ble utnevnt til ridder av Dannebrogordenen i 1978.

## Referanser
Robin Söderling

**Robin Söderling** (født 1984) er en tidligere svensk tennisspiller. Han ble profesjonell i 2001. Söderling var på sitt beste ranket som nummer fire i verden, men i juli 2012 falt han ut av ATP-rankingen da han hadde vært inaktiv på grunn av mononukleose («kyssesyken»), en sykdom han fikk sommeren 2011. 

I 2009 ble Söderling den første spilleren til å vinne over Rafael Nadal  i turneringen etter 3–1 i sett (6–2, 6–7, 6–4, 7–6) i åttendedelsfinalen. Han nådde så finalen, hvor han tapte mot Roger Federer. Året etter gjentok han denne bedriften da han slo Federer på vei til finalen for så å tape for Nadal. Finaleplassen i French Open førte til at Söderling for første gang inntok topp 10 på rankingen. Söderling hadde totalt 10 singeltitler. Den siste tittelen var Swedish Open (Båstad) i 2011. 

I desember 2015 la Söderling endelig opp som profesjonell tennisspiller fordi det var umulig å trene nok under den lange rekonvalesensen. I 2020 ble Söderling forbundskaptein for det svenske herrelandslaget i tennis.

## Statistikk
### [[Grand Slam (tennis)|Grand Slam-turneringer]]
Beste resultat:
* Australian Open Fjerde runde 2011 
* French Open Finale 2009 og 2010
* Wimbledon Kvartfinale 2010
* US Open Kvartfinale 2009 og 2010

### ATP-titler
#### Singel (10)
* 2011 – Swedish Open
* 2011 – Marseille
* 2011 – Rotterdam
* 2011 – Brisbane
* 2010 – Paris Masters
* 2010 – Rotterdam
* 2009 – Swedish Open,
* 2008 – Lyon
* 2005 – Milano
* 2004 – Lyon

#### Double (1)
* 2008 – Swedish Open, Båstad (med Jonas Björkman)

## Referanser


## Eksterne lenker
*
Pol Roger

**Pol Roger** er en anerkjent produsent av champagne. Selskapet holder til i byen Épernay i distriktet Champagne-Ardenne i Frankrike og ble grunnlagt i 1849 av vinhandleren Pol Roger. Bedriften er i privat eie av familien, noe som er uvanlig blant *Grande Marques*. Familien eier 87 hektar vinmarker i Montagne de Reims, Vallée de Ia Marme, Vallée d’Epernay og i Côte des Blancs. Dette dekker rundt 45% av deres behov, og resten kjøpes inn fra andre gårder på kontraktbasis. Total årsproduksjon er på omtrent 1,4 million flasker. Kjellerne hvor vinen modnes er drevet i kalkfjell. De går over tre etasjer og er inntil 7 km under gatene i Épernay. De regnes blant de kaldeste og dypeste kjellerne i regionen. På grunn av kulden modnes vinen langsomt, noe som sies å heve smaken.

## Cuvée Sir Winston Churchill
Pol Roger var Winston Churchills favorittchampagne. I 1984 ble Pol Roger P.R. Reserve Speciale erstattet av Cuvée Sir Winston Churchill som Pol Rogers mest utsøkte vin.

## Sortiment
Selskapet produserer disse vinsortene:
* Brut Réserve
* Pure
* Rich
* Brut Vintage
* Blanc de Blancs Vintage
* Rosé Vintage
* Cuvée Sir Winston Churchill

## Referanser


## Eksterne lenker
* 
* Wardwines: Pol Roger &ndash; Champagne Pure Brut Nature
Firblading

**Firblading** eller **firblad** (engelsk og fransk: *quatrefoil*) er en stilisert grafisk figur som brukes i våpenskjold. En firblading ligner en heraldisk rose, men har bare fire kronblad i stedet for fem eller seks. Det forekommer at en firblading har en stilk med blad.

Figuren kan også ha fem eller seks blad, slik at den da kalles *femblad* eller *seksblad*. Men da er avbildninger av figuren som oftest vanskelig å skille fra en vanlig heraldisk rose.

Firblad ses fra middelalderen til idag i de fleste land som har europeisk heraldikk. Figuren finnes i både offentlige og private våpen.

Det er firblad med og uten stilk i noen norske personsegl fra 1300-tallet (*Norske [[segl|Sigiller]]* nr 227 og 385). I det norske slektsvåpenet Midelfart fra 1700-tallet, er det firblad på stilker.

Det finnes en lignende figur i ornamentikk, arkitektur, grafikk m.m., som er formet bare som fire halvsirkler stilt inn til hverandre i en sirkel og med åpningene innover. Denne figuren kalles ofte firpass. På engelsk brukes *Quatrefoil* om både firblad og firpass.

## Litteratur
*H.J. Huitfeldt-Kaas m.fl.: *Norske [[segl|Sigiller]] fra Middelalderen*, Oslo 1899-1950
* le Baron Stalins: *Vocabulaire-Atlas Héraldique en six Langues: Francais-English-Deutsch-Español-Italiano-Nederlandsch*, Paris 1952
* Hans Cappelen: *Norske slektsvåpen*, Oslo 1969 (2. opplag 1976)
* Ottfried Neubecker: *Heraldik. Kilder, brug, betydning*, København 1979 (oversatt og bearbeidet for Skandinavia av Nils G. Bartholdy)
* Hans Cappelen og Knut Johannessen : *Norske kommunevåpen*, Oslo 1987 med tilleggshefte 1988
* Jan Raneke (redaktør): *Nordisk heraldisk [[terminologi]]*, Lund 1987 (med heraldiske faguttrykk på bokmål og nynorsk)
Liste over forkortelser for ordener og utmerkelser

**Liste over forkortelser for ordener og utmerkelser** omfatter forkortelser for norske og utenlandske ordener, medaljer og andre utmerkelser, slik disse er benyttet i norsk sammenheng.
 
Listen er delt i to. Første del omfatter forkortelser for ordensgrader og ordensklasser med forklaring på hva disse viser til. Andre del omfatter forkortelser for ordener, medaljer og andre utmerkelser med tilhørende navn eller forklaring, samt angivelse av hvilket land utmerkelsen stammer fra. De fleste av disse er offisielle, statlige utmerkelser, men en del halvoffisielle eller private utmerkelser forekommer også, da i særdeleshet utmerkelser tildelt av Røde Kors i forskjellige land. 

Listen omfatter forkortelser på norsk, slik de forekommer i forskjellige utgaver av *[[Norges statskalender]]* og *[[Hvem er Hvem?]]*, samt boken *Den Kongelige norske Sankt Olavs orden 1847–1947* (utgitt av ordenskanselliet ved O. Delphin Amundsen, Oslo: Grøndahl & Søns Forlag, 1947). Samme utmerkelse kan være forkortet på flere måter i de ulike kildene og kan derfor være oppført mer enn en gang. 

Listen tar ikke opp utenlandske forkortelser som benyttes i tilknytning til ordensinnehaveres navn (*postnominal letters*, eller bare *postnominals*), da det ikke er vanlig å benytte slike på norsk.

## Forkortelser for ordensgrader og ordensklasser

## Forkortelser for ordener, medaljer og andre utmerkelser

## Kilder
* *Den Kongelige norske Sankt Olavs orden 1847–1947*, utgitt av ordenskanselliet ved O. Delphin Amundsen, Oslo: Grøndahl & Søns Forlag, 1947, s 13–14
* *Norges statskalender for året 1919*, efter offentlig foranstaltning redigeret af B. Rolsted, Kristiania: forlagt av H. Aschehoug & Co. (W. Nygaard), 1919, s. 6–9
* Steenstrup, Bjørn: *Hvem er Hvem? 1979*, Oslo: Kunnskapsforlaget, 1979, s. vii–xi
Odd Fellow logen Svartisen

**Odd Fellow logen Svartisen** ble grunnlagt den 26. april 1971 i Glomfjord i Meløy kommune i Nordland, som Odd Fellow loge nr 78 i Den Norske Odd Fellow Ordenen. Logens emblem er solen som stiger opp over Svartisen i øst, og lyser opp havet.

Ved grunnleggelsen var logen underlagt Odd Fellow leiren *Trøndelag*. Den 10. mai 1974 ble logen underlagt leirdistriktet Odd Fellow leiren Nordland, som har sitt hovedsete i Bodø.

Logen deler ordenshus i Bernt Lunds veg, Meløy, sammen med Rebekkalogen *Fjellbrud* og *Glomfjord deputasjonsleir*.

## Eksterne lenker
* Logens hjemmeside